Ta' KARMENU MALLIA Jitqal moħħi daqqiet bi ħsibijieti Fejn jistaħbewli, bħal xi anġli mkenna Ġo ruħ il-lejl misbaħ il-jum tistenna; Li jħejju t-telqa għall-għamar ta' ridieti. U l-abjad ta' quddiemi b'ħożż għanjieti Inlewwen nibda; imbagħad dehriet il-Ġenna, Tal-Poeżija jgħibu f'salt; bla tenna Jinħhew; u nirżaħ taħt nuqqas nebħieti. Niftakar dlonk fl-Imgħallem tas-Sistina, Li beda jonqox xbieha ta' irsir Mingħajr ma temmha; sfiqa 'mma miskina Is-sura li tant ħadem biex jurina, Minn idu nara l-iskalpell itir, U jħalli ġisem watidu fit-twegħir. N.B. L-Irsir bla mitmum huwa statwa ta' Michelangelo għal fuq il- qabar ta' Giulio II fl-Accademia di Firenze, maħduma bejn l-1581 u l-1524.